**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  11 – 3 – 2025

 **ΑΜΑΡΟΥΣΙΟΥ Αρ. Πρ.:** 67

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : ΥΠΑΙΘΑ, Περιφερειακή Δ/νση Πρ. & Δευτ. Εκπ/σης Αττικής, Δ/νση Π. Ε. Β΄ Αθήνας**

**Κοινοποίηση: Τα μέλη του Συλλόγου μας, ΔΟΕ, Συλλόγους Εκπ/κών Π. Ε. της χώρας**

**Θέμα: « Καταγγελία των ενεργειών της Δ/νσης Π. Ε. Β΄ Αθήνας αναφορικά με τον τρόπο κάλυψης κενού σε εκπαιδευτικό Εικαστικών του 2ου Δημ. Σχ. Κηφισιάς».**

Το Δ. Σ. του Συλλόγου Εκπ/κών Π. Ε. Αμαρουσίου ΚΑΤΑΓΓΕΛΛΕΙ με τον πιο κατηγορηματικό και απερίφραστο τρόπο τις ενέργειες της Δ/νσης Π. Ε. Β΄ Αθήνας αναφορικά με τον τρόπο κάλυψης κενού εκπαιδευτικού Εικαστικών στο 2ο Δημ. Σχ. Κηφισιάς.

Συγκεκριμένα αφού προέκυψε κενό εκπαιδευτικού Εικαστικών στο 2ο Δημοτικό Σχολείο Κηφισιάς στη μέση της σχολικής χρονιάς επιλέχθηκε από την Διεύθυνση Π. Ε. Β΄ Αθήνας η εκ των ενόντων κάλυψή του από το υπάρχον εκπαιδευτικό προσωπικό της Δ/νσης Π. Ε. Β΄ Αθήνας χωρίς την πρόσληψη του απαραίτητου για την κάλυψη του κενού αναπληρωτή/αναπληρώτριας εκπαιδευτικού αλλά με μετακίνηση για συμπλήρωση ωραρίου αναπληρώτριας εκπαιδευτικού των Εικαστικών από το 18ο Δημ. Σχολείο Αμαρουσίου στο 2ο Δημοτικό Σχολείο Κηφισιάς, ενώ η συνάδελφος συμπλήρωνε πλήρως το ωράριό της σε ώρες εργαστηρίων δεξιοτήτων και στο ολοήμερο και επιπρόσθετα ενώ θα χρειαστεί και η μετακίνηση και άλλου/άλλης εκπαιδευτικού για τη συμπλήρωση των ωρών στο 18ο Δημ. Σχ. Αμαρουσίου.

Η παραπάνω πρακτική της Δ/νσης Π. Ε. Β΄ Αθήνας αποδεικνύει, για άλλη μια φορά, την παντελή έλλειψη παιδαγωγικής λογικής και ευθύνης από την πλευρά των υπευθύνων της Δ/νσης Π. Ε. Β΄ Αθήνας αλλά και την έλλειψη στοιχειωδών διοικητικών ικανοτήτων για την ορθή και εύρυθμη λειτουργία των σχολικών μονάδων της Δ/νσης Π. Ε. Β΄ Αθήνας.

Αντί, από την αρχή της σχολικής χρονιάς, να έχει υπολογίσει σωστά τις ώρες και τον αριθμό των εκπαιδευτικών που χρειάζεται η Διεύθυνση Π. Ε. Β΄ Αθήνας και να έχει προβεί στον αναγκαίο αριθμό προσλήψεων μόνιμων και αναπληρωτών εκπαιδευτικών ώστε να μην δημιουργούνται τέτοια φαινόμενα στη μέση της σχολικής χρονιάς αντίθετα χρησιμοποιεί μεθόδους πλήρως αντιπαιδαγωγικές και αντεργατικές για τη συμπλήρωση των κενών που προκύπτουν εξαιτίας τις αβελτηρίας και αβλεψίας του ΥΠΑΙΘΑ και των υπευθύνων της Δ/νσης Π. Ε. Β΄ Αθήνας.

Επιπρόσθετα η μετακινήσεις εκπαιδευτικών σε σχολικές μονάδες διαφορετικών Δήμων είναι εξαιρετικά προβληματικές και η υπηρεσία οφείλει να τις αποφεύγει αφού δημιουργούν προβλήματα μετακινήσεων στις/στους εκπαιδευτικούς που τις αναθέτει.

Καλούμε το ΥΠΑΙΘΑ και την Δ/νση Π. Ε. Β΄ Αθήνας να σταματήσουν άμεσα τις παράτυπες αυτές μετακινήσεις εκπαιδευτικών στη μέση της χρονιάς και να προβούν άμεσα στον απαραίτητο αριθμό προσλήψεων αναπληρωτών εκπαιδευτικών προκειμένου να καλυφθούν τα λειτουργικά κενά που ακόμα υπάρχουν στις σχολικές μας μονάδες.

Καλούμε τις/τους συναδέλφους αναπληρωτές/-τριες και μόνιμους/-ες εκπαιδευτικούς που χωρίς έγγραφη απόφαση της Δ/νσης Π. Ε. Β΄ Αθήνας καλούνται να μετακινηθούν προκειμένου να καλύψουν ωράριο σε όμορες σχολικές μονάδες να μην δέχονται και εφαρμόζουν προφορικές εντολές αλλά να απαιτούν έγγραφη εντολή μετακίνησης και να ενημερώνουν άμεσα το Δ. Σ. του σωματείου μας.

Καλούμε το Δ. Σ. της Δ. Ο. Ε. να επιληφθεί του θέματος.

Διεκδικούμε πάγια τα παρακάτω:

* Μαζικούς μόνιμους διορισμούς με βάση τις πραγματικές ανάγκες των σχολείων.
* Να καλύπτονται όλα τα λειτουργικά κενά σε μία φάση πριν την έναρξη του σχολικού έτους.
* Να δηλωθούν όλα τα κενά όλων των ειδικοτήτων από τις Διευθύνσεις Εκπαίδευσης και να καλυφθούν όλα στην Α΄ φάση πρόσληψης αναπληρωτών/-τριών.
* Σύσταση οργανικών θέσεων Νηπιαγωγών, Δασκάλων & Εκπαιδευτικών Ειδικοτήτων με βάση τις πραγματικές ανάγκες της εκπαίδευσης σε τμήματα 15 μαθητών στο Νηπιαγωγείο και σε Α΄, Β΄ τάξεις και ως 20 στις υπόλοιπες.
* Κάλυψη των αναγκών παράλληλης στήριξης για όλους τους μαθητές και τις μαθήτριες (1 προς 1).
* Μέριμνα για έναν επιπλέον εκπαιδευτικό σε κάθε σχολική μονάδα για την προσφορά ενισχυτικής διδασκαλίας σε αδύνατους μαθητές αλλά και αναπλήρωσης εκπαιδευτικών που θα απουσιάζουν από τα καθήκοντά τους για λόγους υγείας και σοβαρούς προσωπικούς ή οικογενειακούς λόγους.

